Women Team india met PM
మోడీకి మహిళా క్రికెటర్లు సరదా ప్రశ్నలు
న్యూఢిల్లీ: ఇంగ్లాండ్‌లో ముగిసిన ఐసిసి మహిళల ప్రపంచకప్‌లో రన్నరప్‌గా నిలిచిన భారత్‌ జట్టుని ఇటీవల ప్రధాన మంత్రి మోడీ అభినందించారు. ఈసందర్భంగా మోడీని జట్టులోని కొంతమంది మహిళా క్రికెటర్లు సరదాగా కొన్ని ప్రశ్నలు అడిగారట. వాటిని మోడీ అంత సరాదాగా సమాధానమిచ్చి ఆకట్టుకున్నట్లు తెలిసింది. ఫైనల్లో అద్భుత ఇన్నింగ్స్‌తో భారత్‌ పరువు నిలిపిన పూనమ్‌ రౌత్‌ మాట్లాడుతూ నరేంద్ర మోడీ చాలా స్పూర్తివంతమైన మాటలు చెప్పారు. మోడీని మేము కొన్ని సరదాగా ప్రశ్నలు కూడా అడిగాం. దేశాన్ని పరిపాలించే మీరు ఒత్తిడిని ఎలా తట్టుకుంటారు…? అని ప్రశ్నించగా…ధ్యానం, యోగా చేయడం ద్వారా ఒత్తిడి తగ్గించు కుంటానని సమాధానం ఇచ్చారు అని ఓపెనర్‌ వెల్లడించింది. సెమీ ఫైనల్లో 171 పరుగులతో ఒంటిచేత్తో భారత్‌ని ఫైనల్‌కు చేర్చిన హర్మన్‌ప్రీత్‌ కౌర్‌ మాట్లాడుతూ మీ డ్రెస్సింగ్‌ చాలా బాగుంటుంది. ప్రత్యేకంగా ఎవరినైనా డిజైనర్‌గా నియమించుకున్నారా…? అని ప్రశ్నించగా….అహ్మద్‌బాద్‌లో ఒక టైలర్‌ ఉన్నాడని…అతనే గత కొన్నేళ్లుగా తనకు కావాల్సిన దుస్తులను కుట్టిస్తుంటాడని సమాధానం ఇచ్చారు. అని ఈ హిట్టర్‌ వివరించింది. ఈసారి ప్రపంచకప్‌ గెలిచిన తర్వాత మళ్లీ మీతో కలుస్తానని మోడీ చెప్పినట్లు మహిళా క్రికెటర్లు వివరించారు.